অভয়াপুৰীঃ পুনৰ বানৰ কবলত নামনি অসম৷ নেৰানেপেৰা বৰষুণৰ ফলত আই আৰু মানাহ নৈৰ জলস্তৰ বৃদ্ধি পোৱাত উত্তৰ শালমাৰা মহকুমাৰ বহু অঞ্চল বুৰ যায়৷ লেংটি ছিঙা বজাৰস্থিত সন্তোষপুৰ, ভৰালীপাৰা প্ৰথম খণ্ড, দ্বিতীয় খণ্ড আদি অঞ্চলৰ যোগাযোগৰ একমাত্ৰ কাঠৰ দলংখন বানে উটুৱাই নিয়াত যাতায়াত ব্যাহত হয়৷ আনহাতে লেংটিছিঙা অঞ্চলৰ সন্তোষপুৰ, ডুমেৰগুৰী, টোপগাঁও, নাৰাৰভিটা, ভৰালীপাৰা প্ৰথম খণ্ড, দ্বিতীয় খণ্ড, কুশবাৰী প্ৰথম খণ্ড, দ্বিতীয় খণ্ড, তৃতীয় খণ্ড, মেৰেৰচৰ, ন-সত্ৰ বাঘেখাইতি আদি অঞ্চল বানৰ কবলত পৰাৰ লগতে মৰা মানাহৰ বান্ধৰ পুৰ্বে ভগা অংশৰে মানাহৰ বাঢ়নী পানী ওলাই অহাত বহু অঞ্চল জলমগ্ন হৈ পৰে।
অভয়াপুৰীত বানৰ বুজ ললে উপায়ুক্ত-বিধায়কে